CELEX: 32007R0941
Language: lt
Date: 2007-08-07 00:00:00
Title: 2007 m. rugpjūčio 7 d. Komisijos reglamentas (EB) Nr. 941/2007 dėl B eksporto licencijų išdavimo vaisių ir daržovių sektoriuje (persikai)

8.8.2007   
            
            
               LT
            
            
               Europos Sąjungos oficialusis leidinys
            
            
               L 207/12
            
         
      KOMISIJOS REGLAMENTAS (EB) Nr. 941/2007
   2007 m. rugpjūčio 7 d.
   dėl B eksporto licencijų išdavimo vaisių ir daržovių sektoriuje (persikai)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo (1),
   atsižvelgdama į 2001 m. spalio 8 d. Komisijos reglamentą (EB) Nr. 1961/2001, nustatantį išsamias Tarybos reglamento (EB) Nr. 2200/96 dėl eksporto grąžinamųjų išmokų už vaisius ir daržoves įgyvendinimo taisykles (2), ypač į jo 6 straipsnio 6 dalį,
   kadangi:
   
               (1)
            
            
               Komisijos reglamentas (EB) Nr. 628/2007 (3) nustatė orientacinius kiekius, kuriems gali būti išduotos B eksporto licencijos.
            
         
               (2)
            
            
               Atsižvelgiant į Komisijos šiandien turimą informaciją, yra pavojus, kad dabartiniam eksporto laikotarpiui persikų orientaciniai kiekiai netrukus gali būti viršyti. Galimas viršijimas sukels grėsmę eksporto grąžinamųjų išmokų sistemos vaisių ir daržovių sektoriuje tinkamam veikimui.
            
         
               (3)
            
            
               Kad tokios situacijos būtų išvengta, reikia atmesti B eksporto licencijų paraiškas persikams, eksportuojamiems po 2007 m. rugpjūčio 7 d. ir iki dabartinio eksporto laikotarpio pabaigos,
            
         PRIĖMĖ ŠĮ REGLAMENTĄ:
   1 straipsnis
   B eksporto licencijų paraiškos persikams, pateiktos pagal Reglamento (EB) Nr. 628/2007 1 straipsnį, kurių produktų eksporto deklaracijos buvo priimtos po 2007 m. rugpjūčio 7 d. ir iki lapkričio 1 d., yra atmetamos.
   2 straipsnis
   Šis reglamentas įsigalioja 2007 m. rugpjūčio 8 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. rugpjūčio 7 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).
   
      (2)  OL L 268, 2001 10 9, p. 8. Reglamentas su paskutiniais pakeitimais, padarytais Reglamentu (EB) Nr. 548/2007 (OL L 130, 2007 5 22, p. 3).
   
      (3)  OL L 145, 2007 6 7, p. 7.